16. janvāra Viļņas nemieri

16. janvāra Viļņas nemieri ( vai Sausio 16-osios mitingas Vilniuje) bija pret valdības un Seima pieņemto ekonomisko reformu vērsti protesti, kas tāpat kā 13. janvārī Rīgā un 14. janvārī Sofijā pārauga masu nekārtībās un sadursmēs ar policiju.

 Notikumi līdz Viļņas nemieriem 
Sakarā ar ekonomiskās situācijas pasliktināšanos pasaulē 2008. gada nogalē, Baltijas valstu ekonomikas izaugsme samazinājās. Gan Latvijas, gan Lietuvas parlamenti pieņēma nepopulārus lēmumus. Tā kā Latvijas ekonomika atradās smagākā situācijā, tika pieņemts lēmums lūgt starptautisku aizdevumu Starptautiskajam valūtas fondam un Eiropas Savienībai. Šie notikumi saasināja situāciju Latvijā un 2009. gada 13. janvārī pēc miermīlīgas protesta akcijas Vecrīgā izcēlās masu nekārtības un sadursmes ar policiju. 14. janvārī līdzīgi notikumi norisinājās Bulgārijas galvaspilsētā Sofijā. Ņemot vērā notikumus Rīgā un Sofijā pastāvēja bažas par šādu notikumu atkārtošanos arī Viļņā, tādēļ tika pastiprināti drošības pasākumi. Pasākuma organizatori arī norādīja uz to, ka protesta akcijas mērķis nav vardarbības izraisīšana un Rīgas notikumu atkārtošanās.Viļņā šodien plānota vispārēja protesta akcija pret valdības taupības plāniem tvnet.lv, atjaunots 2009. gada 17. janvārī Jau iepriekš, izskanot plāniem šajās dienās Viļņā organizēt protestu, drošības iestādes pauda bažas, ka protesti varētu pāraugt Rīgā pieredzētos grautiņos.

 Notikumu gaita 
Ap plkst. 12. pie Seima ēkas uz arodbiedrību rīkoto protestu sāka pulcēties protestētāji. Protests bija vērsts pret nodokļu reformu, Ignalinas AES slēgšanu un valstī pieaugošo bezdarbu. Pēc policijas aprēķiniem uz protesta akciju bija ieradušies aptuveni 7'000 cilvēku.Arī Lietuvā parlamenta ēku apmētā ar akmeņiem un olām  apollo.lv, atjaunots 2009. gada 17. janvārī

Ap plkst. 13. protestētāji Seima logu virzienā sāka mest olas, tomātus, akmeņus un sniega pikas. Tiek ziņots arī par kartupeļu, olu un tomātu mešanu policistu virzienā. Policisti uz to atbildēja ar asaru gāzi. Tam sekoja protestantu mestas dūmsveces un citi priekšmeti policistu virzienā.

3 stundu laikā policijai izdevās nemierus apvaldīt, taču pēc tumsas iestāšanās nemieri atsākās no jauna. Pie parlamenta bija sapulcējušies aptuveni 30-40 agresīvi noskaņoti jaunieši ar piesegtām sejām. Viņi svilpa, klaigāja un apmētāja ar akmeņiem policistus, kas bija izvietojušies ap Seima ēku.Nekārtības pie Seima ēkas Viļņā atsākušās delfi.lv, atjaunots 2009. gada 17. janvārī Taču policija drīz vien apvaldīja arī šos nemierus. Vakarā un naktī liels skaits policistu un speciālo uzdevumu vienības apsargāja parlamenta ēkas apkārtni un patrulēja tuvējās ielās, aizturot arī atsevišķus nemierniekusNaktį sostinėje policija vaikė negausius, išgėrusius riaušininkus (video, liet. val.)  lrytas.lt, atjaunots 2009. gada 17. janvārī.

 Sekas 
 34 ievainotie;
 151 aizturētais;
 2 000 000 LTL (408 000 LVL) materiālie zaudējumi.Nakts uz sestdienu Viļņā pagājusi mierīgi delfi.lv, atjaunots 2009. gada 17. janvārī

 Atsauces 

Kategorija:2009. gads
Kategorija:Lietuvas vēsture